text: Sohyo
  
  publiceret: 2009-02-02 02:48:30+01:00
  Sohyo, landsorganisationen for Japans fagforeninger. Sohyo blev grundlagt i 1950 som et alternativ til de kommunistiske fagforeninger og havde nære bånd til Japans Socialistiske Parti (JSP). De fleste deltagende fagforeninger organiserede offentligt ansatte. Da Sohyo blev opløst i 1989, deltog 49 fagforeninger med ca. 3,7 mio. medlemmer i samarbejdet. Se også Rengo og Japan (fagbevægelse).